เรื่องร้องเรียน: สุนัขจรจัด
การดำเนินการของเจ้าหน้าที่: กรุงเทพมหานครได้รับเรื่องของท่านและบันทึกข้อมูลลงในลำดับการดำเนินการแก้ไขปัญหาแล้ว  ซึ่งในกรณีสุนัขและแมวจรจัดก่อเหตุเดือดร้อนรำคาญ กรุงเทพมหานครจะดำเนินการแก้ไขปัญหาด้วยการผ่าตัดทำหมัน ฉีดวัคซีนป้องกันโรคพิษสุนัขบ้า ทำสัญลักษณ์ และนำกลับคืนพื้นที่เดิมเพื่ออยู่ร่วมกับชุมชนเป็นการป้องกันพื้นที่ไม่ให้สุนัขและแมวจรจัดใหม่เข้ามาแทนที่ ทั้งนี้กรุงเทพมหานครมีสุนัขและแมวจรจัดจำนวนมาก ซึ่งศูนย์ควบคุมสุนัขกรุงเทพมหานครสามารถรองรับสุนัขและแมวได้อย่างจำกัดทำให้การรับสุนัขและแมวเข้าศูนย์ควบคุมสุนัขฯ ได้ในบางกรณี เช่น สงสัยโรคพิษสุนัขบ้า กัดทำร้ายคน หรือมีพฤติกรรมดุร้าย โดยสำนักงานสัตวแพทย์สาธารณสุขและสำนักงานเขตจะลงพื้นที่ร่วมกันเพื่อดำเนินการแก้ไขปัญหาต่อไป
ความเห็นของผู้แจ้ง: เหมือนทำได้เพียงการรับเรื่องเข้าระบบ แต่การติดตามสถานะไม่สามารถทำได้ว่าปัญหาสุนัขจรจัดจะได้รับการแก้ไขทำหมันฉีดวัคซีนเมื่อใด ทั้งนี้ผู้แจ้งในพื้นที่ไม่มีช่องทางในการรับทราบความคืบหน้าได้เลย ควรมีการอัพเดตสถานะจนกว่าจะได้รับการแก้ไข เพื่อติดตามผลการแก้ไข
พื้นที่: แขวงลาดกระบัง เขตลาดกระบัง กรุงเทพมหานคร